Úradný vestník L 271 , 03/10/1997 S. 0016 - 0018



Rozhodnutie Komisie z 19. septembra 1997 o spoločnom technickom predpise týkajúcom sa požiadaviek pre rozhranie koncových zariadení na pripojenie k neštruktúrovaným a štruktúrovaným prenajatým digitálnym linkám s prenosovou rýchlosťou 34 Mbit/s (Text s významom pre EHP) (97/639/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/263/EHS z 29. apríla 1991 o aproximácii právnych predpisov členských štátov, týkajúcich sa telekomunikačného terminálového zariadenia, vrátane vzájomného uznávania ich súladu [1], zmenenú a doplnenú smernicou 93/68/EHS [2], najmä na druhú zarážku jej článku 6 ods. 2, keďže Komisia stanovila typ koncových zariadení, pre ktoré je potrebný spoločný technický predpis, ako aj súvisiaci rozsah jeho pôsobnosti; keďže majú byť prijaté zodpovedajúce harmonizované normy alebo ich časti zavádzajúce základné požiadavky, ktoré majú byť základom pre spoločné technické predpisy; keďže spoločný technický predpis daný v tomto rozhodnutí je v súlade so stanoviskom ACTE, PRIJALA TOTO ROZHODNUTIE: Článok 1 1. Toto rozhodnutie stanovuje požiadavky pre koncové zariadenia určené na pripojenie ku koncovým bodom verejnej telekomunikačnej siete digitálnych neštruktúrovaných prenajatých liniek ONP 34368 kbit/s (D34U) alebo digitálnych štruktúrovaných liniek ONP 34368 kbit/s (D34S) s rýchlosťou prenosu informácií 33960 kbit/s bez obmedzenia binárneho obsahu, a pre koncové zariadenia na ktoré sa vzťahujú ustanovenia harmonizovanej normy danej v článku 2 ods. 1 2. Toto rozhodnutie stanovuje spoločný technický predpis týkajúci sa požiadaviek na pripojenie pre koncové zariadenia. Článok 2 1. Spoločný technický predpis musí zahŕňať harmonizovanú normu vypracovanú príslušným normalizačným orgánom implementujúcu v použiteľnej miere základné požiadavky uvedené v článku 4 písm. d) a f) smernice 91/263/EHS. Odkaz na túto normu je stanovený v prílohe. 2. Koncové zariadenia, ktorých sa týka toto rozhodnutie, musia spĺňať požiadavky spoločného technického predpisu uvedeného v odseku 1, základné požiadavky uvedené v článku 4 písm. a) a b) smernice 91/263/EHS a musia spĺňať požiadavky všetkých ostatných použiteľných smerníc, hlavne smerníc Rady 73/23/EHS [3] a 89/336/EHS [4]. Článok 3 Do jedného roka po dátume nadobudnutia účinnosti tohto rozhodnutia notifikované orgány určené na vykonávanie postupov uvedených v článku 9 smernice 91/263/EHS, vzhľadom na koncové zariadenia obsiahnuté článkom 1 ods. 1 tohto rozhodnutia, začnú používať alebo zabezpečia používanie harmonizovanej normy uvedenej v článku 2 ods. 1 Článok 4 Toto rozhodnutie je adresované členským štátom. V Bruseli 19. septembra 1997 Za Komisiu Martin Bangemann člen Komisie [1] Ú. v. ES L 128, 23.5.1991, s. 1. [2] Ú. v. ES L 220, 31.8.1993, s. 1. [3] Ú. v. ES L 77, 26.3.1973, s. 29. [4] Ú. v. ES L 139, 23.5.1989, s. 19. -------------------------------------------------- PRÍLOHA Odkaz na uplatniteľnú harmonizovanú normu Harmonizovanou normou uvedenou v článku 2 rozhodnutia je: Obchodné telekomunikácie (BTC) 34 Mbit/s digitálne neštruktúrované a štruktúrované prenajaté linky (D34U a D34S) Požiadavky na pripojenie pre rozhranie koncových zariadení ETSI Európsky inštitút pre normalizáciu v telekomunikáciách Sekretariát ETSI TBR 24 – júl 1997 (okrem predlohy) Dodatočné informácie Európsky inštitút pre normalizáciu v telekomunikáciách je uznaný podľa smernice Rady 83/189/EHS [1]. Vyššie uvedená harmonizovaná norma bola vydaná na základe poverenia vydaného v súlade s príslušnými postupmi smernice Rady 83/189/EHS. Úplné znenie vyššie uvedenej harmonizovanej normy je možné získať na adresách: European Telecommunications Standards Institute 650 Route des Lucioles F-06921 Sophia Antipolis Cedex | Commission of the European Communities, DG XIII/A/2-(BU 31 1/7), Rue de la Loi/Wetstraat 200, B-1049 Brussels | [1] Ú. v. ES L 109, 26.4.1983, s. 8. --------------------------------------------------